CELEX: C2005/057/47
Language: lt
Date: 2005-03-05 00:00:00
Title: Byla T-470/04 Thomas Peyker 2004 m. lapkričio 19 d. pareikštas ieškinys Europos Bendrijų Komisijai

5.3.2005   
            
            
               LT
            
            
               Europos Sąjungos oficialusis leidinys
            
            
               C 57/28
            
         Thomas Peyker 2004 m. lapkričio 19 d. pareikštas ieškinys Europos Bendrijų Komisijai
   (Byla T-470/04)
   (2005/C 57/47)
   Proceso kalba: prancūzų
   2004 m. lapkričio 19 d. Europos Bendrijų Pirmosios instancijos teisme buvo pareikštas Thomas Peyker, gyvenančio Saint Domingue (Dominykos Respublika), atstovaujamo advokatų Sébastien Orlandi, Albert Coolen, Jean-Noël Louis ir Etienne Marchal, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               —
            
            
               panaikinti Komisijos sprendimą suteikti „krepšelį“ sudarančius balus, bei sprendimą 2003 m. vykdomo paaukštinimo metu nepaaukštinti ieškovo suteikiant A6 kategoriją;
            
         
               —
            
            
               priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   Šioje byloje ieškovas ginčija Paskyrimų tarnybos atsisakymą 2003 m. vykdomų paaukštinimų metu paaukštinti suteikiant A6 kategoriją bei nepakankamą „krepšelį“ sudarančių nuopelnų/pirmumo balų skyrimą.
   Grįsdamas savo reikalavimus ieškovas remiasi Nuostatų 43 ir 45 straipsnių bei nediskriminavimo ir karjeros principų pažeidimu.
   Šiuo atžvilgiu ieškovas patikslina, kad nors pareigas paaukštinti jo generalinis direktoratas pasiūlė dar ankstesnio paaukštinimo metu, paskirti jam specialius papildomus pirmumo balus buvo atsisakyta tik todėl, kad jis nepakliuvo į 150 proc. galimų paaukštinti pareigūnų skaičių, o šio paaukštinimo metu jis buvo prilygintas pareigūnams, kurių jų viršininkai nebuvo pasiūlę paaukštinti, taip pažeidžiant principą, pagal kurį nuopelnas yra lemiamas visų paaukštinimų kriterijus.
   Be to, šiuo atveju laikini pirmumo balai buvo paskirti neatsižvelgus į nurodomo laikotarpio įvertinimo ataskaitas ir nepalyginus nuopelnų.